Document ID: 32007D0773

ODLOČBA SVETA
z dne 26. novembra 2007
o enoletnem podaljšanju dodatnega raziskovalnega programa, ki ga za Evropsko skupnost za atomsko energijo izvede Skupno raziskovalno središče
(2007/773/Euratom)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti za atomsko energijo in zlasti člena 7 Pogodbe,
ob upoštevanju predloga Komisije, predloženega po posvetovanju z Znanstveno-tehničnim odborom,
ob upoštevanju mnenja nadzornega sveta Skupnega raziskovalnega središča (SRS),
ob upoštevanju naslednjega:
(1)
Razvoj nuklearne medicine v Evropski uniji prispeva k cilju zagotavljanja varovanja zdravja ljudi. To zahteva povečano uporabo preskusnih reaktorjev za zdravstvene namene.
(2)
Svet je 19. februarja 2004 sprejel Odločbo o sprejetju dodatnega raziskovalnega programa, ki ga za Evropsko skupnost za atomsko energijo izvede Skupno raziskovalno središče (1). Ta program je bil sprejet za obdobje treh let, do 1. januarja 2007.
(3)
V okviru Evropskega raziskovalnega prostora je dodatni raziskovalni program, ki vključuje reaktor z visokim pretokom v Pettnu (HFR), eno od glavnih sredstev, ki so na voljo v Uniji, da prispeva k podpori in preskušanju medicinskih diagnoz ter terapevtskih metod, razvoju znanosti o materialih ter reševanju problemov na področju jedrske energije.
(4)
HFR je v stanju delovanja najmanj do leta 2015, februarja 2005 pa je upravljavec reaktorja prejel novo posodobljeno obratovalno dovoljenje. Dodaten raziskovalen program bi moral zato biti podaljšan za nadaljnje leto, da se zagotovi uporaba razpoložljivih tehničnih zmogljivosti. Podaljšanje bi moralo veljati retroaktivno, da pokrije tudi tekoče dejavnosti programa v obdobju od 1. januarja 2007.
(5)
Finančne prispevke potrebne za to podaljšanje dodatnega raziskovalnega programa bosta zagotovili Nizozemska in Francija -
SPREJEL NASLEDNJO ODLOČBO:
Člen 1
Dodatni raziskovalni program o delovanju HFR („program“), s cilji, ki so določeni v Prilogi I, se podaljša za obdobje enega leta, ki se začne 1. januarja 2007.
Člen 2
Predvideni finančni prispevki za izvajanje podaljšanja programa znašajo 8 500 000 EUR. Okvirna razdelitev tega prispevka je navedena v Prilogi II.
Člen 3
Komisija je odgovorna za izvajanje programa in se v ta namen obrne na službe SRS. O izvajanju programa se obvešča nadzorni svet SRS.
Člen 4
Komisija do 15. junija 2008 Evropskemu parlamentu, Svetu in Evropskemu ekonomsko-socialnemu odboru predloži poročilo o izvajanju te odločbe.
Člen 5
Ta odločba začne veljati na dan objave v Uradnem listu Evropske unije.
Uporablja se od 1. januarja 2007.
Člen 6
Ta odločba je naslovljena na države članice.
V Bruslju, 26. novembra 2007

Labels: 7
18
15
14